દક્ષિણ ઝોનના આસિસ્ટન્ટ કમિશનર વિશાલ ખનામા કહે છે કે ગોવિંદવાડીથી ઇસનપુરબ્રિજ સુધીના ર૪ મીટર પહોળાઇના ટીપી રોડને ખુલ્લો કરવાની કામગીરી આજે ઇસનપુર પોલીસ સ્ટેશનના સ્ટાફની મદદથી શરૂ કરાઇ છે. આશરે ૧૬૦થી વધુ દુકાનોને આ ડિમોલિશન દરમિયાન દૂર કરાશે. ગ્રાઉન્ડ વત્તા એક માળ ઊંચાઇ ધરાવતી આ દુકાનોને દૂર કરવાની કામગીરીમાં દુકાનદારો સ્વયંભૂ રીતે જોડાયા છે. ત્રણ જેસીબી મશીન સહિતની મશીનરી ઇસનપુરના મેગા ડિમોલિશન દરમ્યાન ઉપયોગમાં લેવાશે. આ મેગા ડિમોલિશન બેથી ત્રણ દિવસ સુધી ચાલવાનું છે.